Turn! Turn! Turn!

"Turn! Turn! Turn!", edo "Turn! Turn! Turn! (To Everything There Is a Season)", Pete Seegerrek 1950eko hamarkadaren amaieran idatzitako abestia da. 1959an grabatu zuen lehenengo aldiz. Letra - abestian zehar errepikatzen den izenburua eta azken esaldi laburra izan ezik - Bibliako Ecclesiastes edo Kohelet liburuko hirugarren kapituluko lehen zortzi bertsoek osatzen dute. Pete Seeger ingelesezko ohiko bertsio batetik zuzenean hartu zituen Kohelet liburuko zortzi esaldi horiek, ia-ia hitzez hitz, eta Turn! Turn! Turn! leloa gehitu zien. Gero, amaieran, bakea lortzeko inoiz ez dela berandu gehitu zuen. Abestiak arrakasta handia izan zuen hurrengo urteetan. Dozenaka bertsio egin ziren, The Byrds taldeak bere egin zuen eta bertsionatzeaz gain, album baten izenari ere abesti honen izena ezarri zioten.

Hitzak 
Abestiaren hitzak Ecclesiastes edo Kohelet liburutik ia hitzak hitzez hitz hartu dira, Bibliako James Erregeren bertsioan (1611) erabili zuen (Ecclesiastes 3 : 1-8 ) nahiz eta hitzen sekuentzia abestia berrantolatu. Ecclesiastes edo Kohelet liburua Salomon erregeak idatzi zuela dio tradizioak. Hala balitz, X. mendean idatziko zukeen, baina Bibliako aditu askok beranduago idatzi zela uste dute, zazpiehun bat urte beranduago, K. a. III. mendean edo.

Ingelesez, Pete Segerrek hitz hauek abesten zituen:

Elizen Arteko Biblian horrela euskaratu zen pasarte hau:

Eginkizun bakoitzak bere garaia. 

Baina Pete Seeger abeslariak ordena aldatzen zuen abesterakoan eta Turn! Turn! Turn! leloa gehitzen zuen. Gainera "and a time of peace" esaldia indartzeko edo, hitz batzuk gehitu zituen: "...a time for peace, I swear it's not too late." Hau da, "benetan ez da (bakerako) beranduegi".

Bibliako Ecclesiastes edo Kohelet liburuko 3. kapituluak gauza guztientzako denbora eta lekua badagoela adierazten du: jaiotzarako eta heriotzarako, barre egiteko eta tristura sentitzeko, sendatzeko eta hiltzeko, gerrarako eta bakerako, eta abar.

Lerro hauek hainbat interpretazio, interpretazio ugari onartzen dituzte, baina Seegerren abestiak munduko bakearen alde egiteko modua azpimarratzen du amaierako gehiketagatik eta leloagatik: "bakerako, (bakea egiteko) garaia (da), zin egiten dut ez dela berandu". Lerro hau eta izenburuko esaldiak (Turn hori, Biratu!, Piztu!, Aldatu!, bezala uler daiteke. Eta zazpi hitz horiek dira Pete Seegerrek testu zaharrari egin zion aldaketa bakarra.

Egile eskubideak 

1999an, Pete Seegerrek kantuaren egile eskubideen % 45a dohaintzan eman zituen ", Palestinako Etxe Eraispenen aurkako Batzorde Israeldar gobernuz kanpoko erakundeari. Egile eskubideen % 50 bere buruarentzat gorde zuen, musika berak konposatu zuenez zilegi iruditzen zitzaion, eta letran egindako aldaketengatik egile eskubideen % 5 gehiago ere hartu zuen. Pete Seegerren hitzetan, "[musikaz gain] zazpi hitz idatzi nituen eta horietako bat hiru aldiz errepikatu nuen". Seegerrek idatzitako abestiaren koadernoa, 2007ko martxoan, AEBetako Alderdi Komunistak AEBetako New York Unibertsitateari emandako dokumentuen artean zegoen.

Bertsioak 
Abestiak dozenaka bertsio izan ditu, elizetan, scout kanpamenduetan, manifestazio bakezaleetan... abestu egin da dagoeneko sei hamarkadatan. Film, telebista saioetan eta dokumentaletan AEBko hirurogeiko hamarkadako ikur gisa erabili da...

Hona bertsio arrakastatsu batzuk:

 The Limeliters Folk Matinee album edo LPan (1962).
 Judy Collins Judy Collins 3 izeneko album edo LPan (1963).
 Gary Shearston Songs of Our Time izeneko album edo LPan (1964).
 The Byrds Turn! Turn! Turn! izeneko album edo LPan (1965).
 Jan and Dean Folk 'n Roll izeneko album edo LPan (1965).
 The Seekers Come the Day izeneko album edo LPan (1966).
 Mary Hopkin Those Were the Days single edo disko txikian (1968).
 Nina Simone To Love Somebody  izeneko album edo LPan (1969).
 Dolly Parton The Great Pretender (1984) eta Those Were the Days izeneko album edo LPetan (2005).
 Larry Norman Copper Wires izeneko album edo LPan (1998).
 Chris de Burgh Footsteps izeneko album edo LPan (2008).

Erreferentziak

Kanpo estekak 
 Pete Seegerren bertsio zahar bat entzungai.

1959ko abestiak
Bakezaletasuna
Gerraren aurkako abestiak